AIŠKINAMASIS RAŠTAS

Dėl Molėtų rajono savivaldybės tarybos 2018 m. birželio 28 d. sprendimo Nr. B1-153 „Dėl Molėtų rajono savivaldybės finansinės paskatos jaunoms šeimoms pirmajam būstui įsigyti teikimo tvarkos aprašo patvirtinimo“ pakeitimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas - pakeisti Molėtų rajono savivaldybės finansinės paskatos jaunoms šeimoms pirmajam būstui įsigyti teikimo tvarkos aprašą, patvirtintą Molėtų rajono savivaldybės tarybos 2018 m. birželio 28 d. sprendimu Nr. B1-153 „Dėl Molėtų rajono savivaldybės finansinės paskatos jaunoms šeimoms pirmajam būstui įsigyti teikimo tvarkos aprašo patvirtinimo“ (Molėtų rajono savivaldybės tarybos 2020 m. vasario 26 d. sprendimo Nr. B1- 61 redakcija) (toliau - Aprašas) ir papildyti 2 naujais punktais.

1. Siūlomos teisinio reguliavimo nuostatos:

Lietuvos Respublikos finansinės paskatos pirmąjį būstą įsigyjančioms jaunoms šeimoms įstatymo (toliau – Įstatymas) 4 straipsnis 3 dalis nustato, kad „Finansinė paskata pirmąjį būstą įsigyjančioms jaunoms šeimoms gali būti teikiama kartu su savivaldybės ir (ar) pelno siekiančio juridinio asmens finansine parama. Finansinės paramos teikimo tvarką ir sąlygas nustato savivaldybių tarybos ir (ar) pelno siekiančio juridinio asmens valdymo organai. Bendra finansinės paskatos ir finansinės paramos dalis negali būti didesnė negu 50 procentų įsigyjamo būsto vertės.“.

1. Laukiami rezultatai:

Aprašas bus papildytas Įstatymo nuostata, kuri susieja valstybės teikiamos finansinės paskatos ir Savivaldybės teikiamos finansinės paramos (paskatos) dydžius.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Siekiant gauti informaciją apie tai, ar jauna šeima, pretenduojanti į Savivaldybės finansinę paskatą, pasinaudojo valstybės finansine paskata pirmajam būstui įsigyti, Aprašas papildomas nauju punktu, kuriame nurodyta, kad, pasinaudojus valstybės teikiama finansine paskata, jauna šeima su dokumentais turi pateikti sutartį su kredito davėju, suteikusiu būsto kreditą pirmajam būstui įsigyti.